تورکیه-‌ده سون گون عرضینده کروناویروس‌دان (کووید-19) 168 نفر اؤلوب.
بو باره‌ده تورکیه-‌نین ساغلیق ناظیری فخرالدین کوجا ناظیرلیگین نظارتینده کووید-19-لا موباریزه تدبیرلری اوچون یارادیلان علم قرومونون نؤوبتی توپلانتی‌سیندان سونرا کئچیریلن مطبوعات کنفرانسیندا سون کروناویروس ایستاتیستیکلرینی آچیقلایارکن بیلدیریب.
ناظیر آچیقلاماسیندا قئید ائدیب کی، سون 24 ساعاتدا 164 مین 547 شوبهه‌لی کروناویروس تستیندن کئچیب، اونلاردان 6814-نین جاوابی پوزیتیو چیخیب، 3911 خسته ایسه ساغالا‌راق ائوه بوراخیلیب.
ناظیر سون 3،5 آیدا آغیر خسته سایی‌نین 9 دفعه آرتدیغینی بیلدیریب: "آغیر خسته ساییمیز 4641 نفر اولوب. وضعیت سون درجه گرگین‌دیر. اؤلوم سایی دا بو گون ان یوکسک رقم‌دیر. تورکیه-‌ده ایندییه‌دک 467 مین 730 نفری یئنی نوع  کروناویروس انفکسیونونا یولوخوب، 12 مین 840 نفر اؤلوب".
ناظیر دئییب کی، اؤلکه‌ده پاندمی یئنی مؤوسومده سرعتله آرتدیغی اوچون تورکیه-‌ده کووید-19 تستی کوتلوی حال آلا‌جاق: "بیر گونده 200 میندن چوخ اینسان تست‌دن کئچیریلمه‌سی نظرده توتولوب".
فخرالدین کوجا یئنی نؤع کروناویروسلا علاقه‌دار گونده‌لیک باش وئرن حادثه‌لرین ده بو گون‌دن ایستاتیستیکلرینی آچیقلاناجاغینی دئییب: "سون 24 ساعاتدا 28 مین 351 حادثه باش وئریب".
